Centrum voľného času, Školská 7, 97701 Brezno

SPRÁVA

o výchovno-vzdelávacej činnosti Centra voľného času,

jej výsledkoch a podmienkach

Predkladá: Mgr. Ingrid Vičanová

riaditeľka CVČ

Školský rok 2017/2018

Podľa § 14 ods. 5 písm. e) zákona NR SR č. 596/ 2003 Z. z. o štátnej správe v školstve a školskej samospráve a o zmene a doplnení niektorých zákonov v znení zmien a doplnkov a podľa § 2 ods. 1 vyhlášky MŠ SR č. 9/2006 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení, ako aj metodického usmernenia č. 10/2006-R k danej vyhláške, vypracovala riaditeľka Centra voľného času nasledujúcu správu:

a/ Základné identifikačné údaje o školskom zariadení:

|  |  |  |
| --- | --- | --- |
| Zariadenie | Centrum voľného času | |
| Druh zariadenia | Štátne | |
| Forma výchovy a vzdelávania | Denná | |
| Zriaďovateľ | Mesto Brezno | |
| IČO zariadenia | 42009758 | |
| Adresa zariadenia | Školská 7, 97701 Brezno | |
| Riaditeľka Centra voľného času | Mgr. Ingrid Vičanová | |
| Telefón | 0910 105 111 | |
| Email | cvcbrezno@cvcbrezno.edu.sk | |
| Webové sídlo | www.cvc-brezno.sk | |
| Rada CVČ |  | |
| Predseda / zástupca rodičov/ | | Ing. Zdenka Aneštíková |
| Zástupca pedagogických zamestnancov | | Zuzana Opatrná |
| Zástupca nepedagogických zamestnancov | | Anna Oceľová |
| Zástupca rodičov | | Mgr. Ivana Kňazeová |
| Člen za zriaďovateľa | | Mgr. Eva Skačanová |
| Člen za zriaďovateľa | | Mgr. Daniel Struhár |
| Člen za zriaďovateľa | | Mgr. Andrej Barančok |

b) Údaje o počte účastníkov priamej činnosti v CVČ v školskom roku 2017/2018

V školskom roku 2017/2018 sme sa venovali všetkým deťom ,ktoré mali záujem zmysluplne a aktívne tráviť svoj voľný čas v záujmových útvaroch / ZÚ/, ktoré si deti a rodičia vyberali podľa ich záujmu.

* Počet členov záujmových útvarov k 15.9. 2017 bol 445
* Počet záujmových útvarov k 15.9.2017 bol 45

c/ Údaje o počte nových členov na rok 2018/2019

Počet členov k 15. septembru 2018 je 421, ktorí sú zaradení do 46 záujmových útvarov. 21 detí je súčasne zaradených do 2 záujmových útvarov, celkový počet členov je 442.Z toho počtu členov je 419 členov do 15 rokov a 23 členov je od 15 do 18 rokov.

Prehľad záujmových útvarov v školskom roku 2017/2018

|  |  |
| --- | --- |
| záujmového Názov útvaru Počet ZÚ/ počet detí | |
| Kúzelná hlina | 3/18 |
| Keramika | 2/14 |
| Tenisová škôlka | 1/10 |
| Powerjoga | 1/12 |
| Hip hop | 1/10 |
| Futbal | 10/110 |
| Karaťáčik | 1/10 |
| Biatlon | 1/9 |
| Karate | 2/25 |
| Hokej | 8/79 |
| Batolárium | 3/30 |
| Gymnastika | 1/16 |
| Tenis | 1/14 |
| Plávanie | 7/70 |
| Tvorivé dielne ZŤP | 1/3 |
| Pohybová príprava | 1/15 |

Práca detí v záujmových útvaroch prebiehala jeden alebo dvakrát týždenne podľa plánu.

Počty detí v záujmových útvaroch neboli striktne stanovené, počet detí sa určoval na základe materiálneho vybavenia, priestorových podmienok ,náročnosti krúžku schopností detí.

V školskom roku 2017/2018 sme v ponuke vychádzali hlavne z dopytu detí a rodičov a najväčší záujem bol o pohybové, tanečné a športové aktivity. Našim cieľom je podpora zdravého životného štýlu rozšírili sme ponuku o Powerjogu, a Tenisovú škôlku pre deti materských škôl. V tomto školskom roku bol veľký záujem u detí a rodičov z najmenšej vekovej kategórie. Druhou oblasťou o ktorú bol veľký záujem je keramika a kúzelná hlina hlavne pre deti predškolského veku a 1. stupňa základných škôl.

Veľmi dobre sa realizoval aj záujmový útvar Batolárium tzv. „Školička“ v rámci ktorého sa malé deti od veku 1-3 rokov učia základným pohybovým návykom, otužovaniu a rôznymi aktivitami a tvorivými činnosťami sa hravou formou učia začleňovať do kolektívu detí v materskej škole. Pokračuje aj športová príprava v rámci ktorej výborne spolupracujeme so športovými klubmi  v meste/ HK Brezno, Karate klub MP, ŠK Flipper, FK Železiarne Podbrezová, Klub biatlonu MŠK Brezno/

V súčasnosti je veľmi náročné získať deti pre záujmovú činnosť hlavne kvôli zvyšujúcim sa nárokom rodičov na schopnosti detí , a taktiež vzhľadom k silnej konkurencii v podobe veľkého množstva krúžkov a aktivít ponúkaných na školách, alebo v rôznych organizáciách a občianskych združeniach, ktoré majú lepšie finančné i materiálne možnosti.

c) Údaje o počte účastníkov príležitostnej činnosti v CVČ v školskom roku 2017/2018

Centrum voľného času sa vo svojej činnosti zameriava nielen na pravidelnú činnosť ale podieľa sa na organizovaní postupových súťaží, ktoré sú vyhlásené MŠVVaŠ SR, taktiež spolupracuje na podujatiach, pripravovaných inými inštitúciami.

V súlade s poverením Okresného úradu v Banskej Bystrici CVČ organizovalo predmetové olympiády , postupové súťaže a športové súťaže pre žiakov základných a stredných škôl.

Súťaže prebiehajú počas celého školského roka podľa termínovníka POPS a plánu činnosti.

V tomto školskom roku bolo zorganizovaných 20 okresných kôl predmetových olympiád a súťaží žiakov základných škôl z toho 4 okresné kolá jazykových olympiád s účasťou 57 detí, 10 okresných kôl prírodovedných olympiád s počtom účastníkov 191, 4 okresné kolá z oblasti kultúry a umenia s účasťou 199 žiakov, okresné kolo dejepisnej olympiády s počtom účastníkov 51, okresné kolo technickej olympiády s počtom 18 žiakov.

|  |  |
| --- | --- |
| Názov olympiády | Počet detí |
| Technická olympiáda | 18 |
| Olympiáda v nemeckom jazyku kategórie 2A,B, D | 12 |
| Olympiáda zo slovenského jazyka | 11 |
| Dejepisná olympiáda kategórie C,D,E,F | 51 |
| Matematická olympiáda kategórie Z5,Z 6,7,8, Z 9 | 46 |
| Fyzikálna olympiáda kategórie F | 1 |
| Chemická olympiáda kategória D | 8 |
| Biologická olympiáda kategórie C, D, E | 30 |
| Geografická olympiáda kategórie E, F, G, H, I | 55 |
| Pytagoriáda P 5, P 6, P 7, P 8 | 51 |
| Olympiáda v nemeckom jazyku kategórie 1 A, B | 10 |
| Olympiáda v anglickom jazyku kategórie 1 A, B | 24 |
| Hviezdoslavov Kubín | 70 |
| Slávik Slovenska | 32 |
| Šaliansky Maťko | 28 |
| Vesmír očami detí | 69 |
| Počet žiakov spolu | 516 |

V školskom roku 2017/2018 sme organizovali v spolupráci s OR SAŠŠ , základnými a strednými školami spolu 33 obvodných a regionálnych kôl športových súťaží žiakov základných a stredných škôl s počtom žiakov 1477. Všetky súťaže prebiehali podľa platného kalendára na daný školský rok v priestoroch športovísk a telocviční škôl. Hlavnými úlohami a cieľmi bolo: podchytiť záujem detí v školskom veku o pohybové aktivity a šport , rozvíjať u detí školského veku telesnú zdatnosť, nadviazať tak na zložku telesnej výchovy na školách, podpora mladých športových talentov, šíriť prostredníctvom masových podujatí myšlienku športu, dôležitosti zmysluplného využívania voľného času a myšlienku olympijského ducha.

|  |  |  |  |
| --- | --- | --- | --- |
| Názov súťaže ZŠ | Kolo | Kategória | |
| Minifutbal McDonald | Okresné kolo, regionálne kolo | | CH+D |
| Malý futbal FUTBAL CUP | Okresné kolo | | CH |
| Malý futbal FUTBAL CUP | Okresné kolo | | D |
| Malý futbal šk.pohar SFZ | Okresné kolo | | CH |
| Malý futbal šk.pohár SFZ | Okresné kolo | | D |
| Volejbal | Okresné kolo | | CH |
| Volejbal | Okresné kolo | | D |
| Vybíjaná | Okresné kolo | | D |
| Basketbal | Okresné kolo , regionálne kolo | | CH |
| Basketbal | Okresné kolo , regionálne kolo | | D |
| Stolný tenis | Okresné kolo | | CH,D |
| Streľba | Okresné kolo | | CH,D |
| Gymnastika | Okresné kolo | | CH,D |
| Florbal žiačky | Okresné kolo , regionálne kolo | |  |
| Florbal žiaci | Okresné kolo , regionálne kolo | |  |
| Atletika | Okresné kolo | | CH,D |
| Cezpoľný beh | Okresné kolo | | CH,D |
| Vybíjaná najmladších žiakov | Okresné kolo | | CH, D |

|  |  |  |
| --- | --- | --- |
| Názov súťaže SŠ | Kolo | Kategória |
| Volejbal | Okresné kolo | CH |
| Volejbal | Okresné kolo | D |
| Basketbal | Okresné kolo, regionálne kolo | CH |
| Basketbal | Okresné kolo, regionálne kolo | D |
| Futbal | Okresné kolo, regionálne kolo | CH |
| Stolný tenis | Okresné kolo | CH,D |
| Florbal | Okresné kolo | CH |
| Florbal | Okresné kolo | D |
| Futsal | Okresné kolo, regionálne kolo | CH |
| Cezpoľný beh | Okresné kolo | CH,D |

Pre deti a mládež sa priebežne počas celého školského roku organizuje spontánna činnosť tzv. zóny voľného času kde majú deti navštevujúce CVČ možnosť zahrať si stolný tenis, stolný futbal.

Prázdninová činnosť sa zameriavala na oddych, relaxáciu, rekreáciu, rozvíjanie telesnej zdatnosti, výchovu a vzdelávanie. Počas letných prázdnin sme uskutočnil prímestský putovný tábory s počtom detí 19. Spomínané aktivity tvoria príležitostnú činnosť Centra voľného času. Celkovo sa v školskom roku 2017/2018 uskutočnilo 53 podujatí s počtom 1991 účastníkov. Údaje o príležitostnej činnosti:

|  |  |
| --- | --- |
| Príležitostná záujmová činnosť  v šk. roku 2017/2018 | SPOLU |
| počet podujatí spolu | 53 |
| v tom pre účastníkov do 15 rokov | 40 |
| nad 15 rokov | 13 |
| počet účastníkov spolu | 1991 |
| v tom do 15 rokov | 1496 |
| nad 15 rokov | 495 |

d) Údaje o počte zamestnancov a plnení kvalifikačného predpokladu pedagogických zamestnancov školského zariadenia

V zariadení v školskom roku 2017/2018 pracovali 3 pedagogickí zamestnanci. Všetci pedagogickí zamestnanci spĺňali predpoklady na výkon pedagogickej činnosti. V kariérnom stupni samostatný pedagogický zamestnanec bol zaradený 1 vychovávateľ a 2 zamestnanci boli zaradení v kariérnom stupni pedagogický zamestnanec s 1. atestáciou. Okrem interných zamestnancov pracovalo 18 externých vedúcich záujmových útvarov na Dohodu o pracovnej činnosti, všetci spĺňali predpoklady na výkon činnosti v danej oblasti.

e) Údaje o ďalšom vzdelávaní pedagogických zamestnancov zariadenia

Vzdelávanie pedagogických zamestnancov, sa v CVČ uskutočňuje v súlade s o zákonom č. 317/2009 Z.z. o pedagogických zamestnancoch a odborných zamestnancoch v znení zmien a doplnkov zákona č.390/2011 Z.z. a vyhlášky MŠ SR č. 445/2009 Z.z. o kontinuálnom vzdelávaní, kreditoch a atestáciách pedagogických zamestnancov a odborných zamestnancov.

V súlade s Plánom kontinuálneho vzdelávania  pedagogických zamestnancov CVČ sa v priebehu školského roka zúčastňovali pedagogickí zamestnanci nasledovných vzdelávaní:

Aktualizačné vzdelávanie -Ľudové zvyky a tradície vo výchove mimo vyučovania- Zuzana Opatrná ukončila vzdelávanie 5.4.2018 v rozsahu 60 hodín

Prvá atestácia- Prvá atestácia – Zuzana Opatrná vykonala prvú atestáciu dňa 28.11.2017 v zmysle platného zákona

Ďalšie vzdelávanie zamestnancov bolo zabezpečované priebežne podľa potrieb hlavne formou seminárov a školení.

f) údaje o aktivitách a prezentácii zariadenia na verejnosti

* V spolupráci s oblastným pracoviskom Matice slovenskej v Brezne sa v Centre voľného času konalo okresné kolo súťaže prednesu povesti Šaliansky Maťko
* V spolupráci s OR SAŠŠ sme sa podieľali na príprave a organizovaní športovej súťaže

v behu Memoriál Márie Zavarskej a Ceny Alojza Sokola na ktorom sa zúčastnilo celkovo 101 žiakov a žiačok základných a stredných škôl okresu Brezno

* Realizácia výtvarnej súťaže ,,Vesmír očami detí“ pre žiakov základných škôl spojená s výstavou prác vo vestibule CVČ
* propagačné inzeráty v tlači a na webovej stránke na spropagovanie letnej činnosti a záujmovej činnosti
* spoluorganizovanie Šachového turnaja s oblastným pracoviskom Matice Slovenskej v Brezne

g) údaje o projektoch a súťažiach do ktorých je zariadenie zapojené

Infovek, - CVČ je zapojené v týchto projektoch dlhodobo

Aktivizujúce metódy vo výchove- projekt zameraný na rozvoj mediálnej , etickej , dopravnej a zdravotnej výchovy.

h) Údaje o priestorových a materiálno-technických podmienkach zariadenia

Centrum voľného času sídli vo vlastnej prízemnej budove , ktorá je situovaná v blízkosti centra mesta avšak ďalej od základných škôl.

Materiálno-technické vybavenie centra je primerane dobré a vyhovujúce na činnosť. CVČ vykonáva svoju činnost v budove na Školskej ulici ako aj v športoviskách zriadených mestom.

V budove sú dve zrkadlové miestnosti v ktorých prebiehajú tanečné a športové činnosti.

Fitnes je dostatočne vybavené športovým náradím ako sú spinningové bicykle, posilňovacie stroje, gymnastický koberec a športové náčinie. Využívajú ju hlavne športové záujmové útvary pre kondičné tréningy a cvičenia. Pre záujmový útvar keramika je dobre vybavená keramická dielňa s hrnčiarskym kruhom a keramickou pecou. Na výučbu jazykov a na súťaže je priestranná spoločenská učebňa vybavená interaktívnou tabuľou a projektorom, Vo vestibule sú stolnotenisové stoly a stolný futbal, ktoré využívajú návštevníci zariadenia ako zónu voľného času.

V školskom roku 2017/2018 bol zakúpený učebný a didaktický materiál pre deti potrebný na činnosť záujmových útvarov, materiál na športové aktivity detí a mládeže navštevujúcich CVČ.

Zakúpená bola aj nová podlaha do posilňovne a kancelársky nábytok.

g) Údaje o finančnom a hmotnom zabezpečení výchovno-vzdelávacej činnosti zariadenia

Správa o hospodárení za predchádzajúci kalendárny rok – viď. príloha č. 1.

h) Cieľ, ktorý si zariadenie určilo v koncepčnom zámere rozvoja zariadenia na školský rok 2017/2018 a vyhodnotenie jeho plnenia

Cieľom CVČ bolo rozširovanie a zvyšovanie úrovne záujmovej činnosti, skvalitňovanie materiálu, podporovať u detí talent a aktívne využitie voľného času v príjemnom prostredí, kvalita interných a externých zamestnancov.

Ciele sa nám podarilo naplniť kvalitnou ponukou vzdelávacích a záujmových aktivít najmä v oblasti športovej, o ktorú je aktuálne najväčší záujem ako aj v príležitostnej činnosti predmetových súťaží a športových súťaží o čom ukazujú počty zúčastnených detí.

Pri organizovaní predmetových olympiád a športových súťaží výborne spolupracujeme so základnými školami Mesta Brezno a Základnou umeleckou školou v meste Brezno za čo im patrí moje poďakovanie.

Podporujeme zdravý životný štýl, čím sa eliminuje riziko vzniku obezity u detí a formuje sa návyk pravidelnosti športovania čo je veľmi dôležité pri súčasnom spôsobe života.

Podporujeme profesijný rozvoj pedagogických zamestnancov účasťou na kontinuálnom vzdelávaní čo prispieva k rozvoju ich profesijných kompetencií.

i) Oblasti, v ktorých zariadenie dosahuje dobré výsledky a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení

|  |  |
| --- | --- |
| Silné stránky | Slabé stránky |
| Kvalifikovanosť zamestnancov  Odborná úroveň vedenia záujmových útvarov  Dobré materiálno-technické vybavenie  Dobrá klíma na hodinách  Nárast detí predškolského veku  Dobré referencie zo strany rodičov | Potrebná rekonštrukcia budovy  Nepravidelná dochádzka detí do centra  Tvorba projektov |
| Príležitosti | Ohrozenia |
| Nové metódy a postupy vo vyučovaní  Spolupráca s organizáciami v meste, napr. klubmi a občianskymi združeniami  Propagácia činnosti v médiách a na sociálnych sieťach  Spolupráca s rodičmi spoločné aktivity | Vznik organizácií, ktoré sa venujú voľnočasovým aktivitám detí a mládeže  Limitované finančné prostriedky v rámci normatívneho financovania    Zvyšujúca sa administratívna záťaž na organizáciu |

j) Ciele na školský rok 2018/2019

* Poskytnúť široké spektrum vzdelávacích aktivít pre deti a mládež , ktoré im budú poskytovať možnosť realizácie a oddychu
* Kvalitnou prácou stabilizovať počty detí v záujmových útvaroch
* Vytvárať príjemnú klímu pre výchovno-vzdelávacie aktivity na podporu zdravého životného štýlu a aktívneho využívania voľného času aj počas prázdnin
* Aktívne spolupracovať s rodičmi, so športovými klubmi a občianskymi združeniami, ktorí sa zaoberajú voľnočasovými aktivitami a prácou s deťmi a mládežou
* Prezentovať činnosť centra na verejnosti, uverejňovať fotogalériu z uskutočnených podujatí
* Rozšíriť ponuku aktivít aj pre Stredné školy
* Podporovať kontinuálne vzdelávanie a sebavzdelávanie
* Naďalej podporovať talentované deti formou organizovania postupových súťaží a olympiád

v rámci okresu

Záver

Centrum voľného času vďaka podpore zo strany zriaďovateľa Mesta Brezno ponúka možnosť deťom aktívne a zmysluplne tráviť svoj voľný čas. Za úspešné zvládnutie náročných úloh v školskom roku patrí poďakovanie všetkým zamestnancom centra. CVČ bude

v školskom roku 2018/2019 vychádzať z Pedagogicko-organizačných pokynov Ministerstva školstva, vedy, výskumu a športu SR. Bude pokračovať v práci na základe výchovného programu zariadenia a na základe výchovných plánov jednotlivých záujmových útvarov.

V Brezne dňa 20.09.2018 Mgr.Ingrid Vičanová

riaditeľka CVČ

Príloha č. 1 Centrum voľného času , Školská 7, Brezno

ROZBOR HOSPODÁRENIA ZA ROK 2017

Príjem finančných prostriedkov v roku 2017

|  |  |
| --- | --- |
|  | Suma |
| 1. 1. Originálne kompetencie  - bežné výdavky:  v tom príjmy z prenájmu, (241,- €+ 542,11€) | 115 644,47 |
| 2. Príspevky od rodičov  poplatky za záujmové útvary, letné tábory | 10 108,00 |
| 3. Vzdelávacie poukazy | 1 927,00 |
| 4. Príjmy na súťaže, olympiády | 3 955,02 |
| S P O LU | 131 634,49 |

Výdavky v roku 2017

1. Čerpanie bežných výdavkov v roku 2017 bolo nasledovne

|  |  |  |
| --- | --- | --- |
| Položka |  | Čerpanie |
| 610 | Mzdy | 51 761,90 |
| 620 | Odvody | 25 763,72 |
| 630  V tom: | Tovary a služby  Cestovné  Energie, telekom. služby  Vš. materiál  Interiér. vybavenie, prev. stroje  Dohody  Stravovanie  Prídel do soc. fondu  Poplatky a odvody  Všeobecné služby, ostatné  Pracovné odevy  Reprezentačné  Knihy, časopisy | 38 118,85  80,39  10 211,09  8 033,19  1 453,98  10 099,92  2 762,65  665,21  653,24  3 562,22  30,85  47,82  561,29 |
| 640 | Transfery  - na nemocenské dávky | 0 |
| Spolu: |  | 115 644,47 |

1. Finančné prostriedky – príspevky od rodičov za ZÚ, poplatky za letné tábory, boli použité nasledovne:

|  |  |
| --- | --- |
|  | Čerpanie |
| Letné tábory | 2 030,00 |
| Odmeny pracovníkov mimoprac. pomeru | 3 866,10 |
| Všeobecný materiál, služby | 4 211,90 |
| Spolu: | 10 108,00 |

1. Finančné prostriedky - vzdelávacie poukazy boli použité nasledovne:

|  |  |
| --- | --- |
|  | Čerpanie |
| Odmeny zamestnancov mimopracovného pomeru | 1 927,00 |
| Spolu: | 1 927,00 |

1. Finančné prostriedky - súťaže boli použité nasledovne:

|  |  |
| --- | --- |
|  | Čerpanie |
| Odmeny za súťaže, odmeny pracovníkov mimoprac. pomeru | 1 295,00 |
| Poistné do ZP a SP | 359,99 |
| Súťaže | 2 300,03 |
| Spolu: | 3 955,02 |

V Brezne, 22. 9. 2018

Vypracovala: Anna Oceľová

Správa bola prerokovaná na pedagogickej rade dňa 20.09.2018

Správa bola prerokovaná na Rade školského zariadenia pri CVČ

Vyjadrenie rady CVČ:

Rada CVČ v Brezne, Školská 7, 97701 Brezno podľa § 4 ods.4 zákona č.596/2003 Z.z. o štátnej správe v školstve a školskej samospráve a o zmene a doplnení niektorých zákonov správu prerokovala a schválila. Správa je podľa vyjadrenia rady CVČ vypracovaná podľa § 2 ods.1 vyhlášky MŠ SR č.9/2006 Z.z. o štruktúre a obsahu správ o výchovno-vzdelávacej činnosti, jej výsledkoch škôl a školských zariadení správu prerokovala a schválila

Ing.Zdenka Aneštíková

predsedníčka Rady CVČ